ΚΑΝΟΝΙΣΜΟΣ (ΕΚ) αριθ. 2183/98 ΤΗΣ ΕΠΙΤΡΟΠΗΣ της 9ης Οκτωβρίου 1998 για τον καθορισμό των κατωφλίων παρέμβασης για τα πορτοκάλια, τα satsumas, τα μανταρίνια και τις κλημεντίνες για την περίοδο εμπορίας 1998/99

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996 για την κοινή οργάνωση αγοράς στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 27 παράγραφοι 1 και 2,

Εκτιμώντας:

ότι το άρθρο 27 παράγραφος 1 του κανονισμού (ΕΚ) αριθ. 2200/96 προβλέπει τον καθορισμό ενός κατωφλίου παρέμβασης όταν η αγορά ενός προϊόντος το οποίο αναφέρεται στο παράρτημα ΙΙ υφίσταται ή είναι δυνατόν να υποστεί ανισορροπίες οι οποίες θα έχουν ως αποτέλεσμα ή μπορούν να έχουν ως αποτέλεσμα σημαντικό όγκο αποσύρσεων 7 ότι μια τέτοιου είδους εξέλιξη ενδέχεται να προκαλέσει δημοσιονομικές δυσκολίες για την Κοινότητα 7

ότι οι συνθήκες που ορίζονται από το προαναφερθέν άρθρο 27 ισχύουν για ορισμένα προϊόντα και ότι συνεπώς θα πρέπει να οριστούν κατώφλια παρέμβασης για τα πορτοκάλια, τα satsumas, τα μανταρίνια και τις κλημεντίνες 7

ότι, για κάθε αντίστοιχο προϊόν, ενδείκνυται να οριστεί από το κατώφλι παρέμβασης συναρτήσει ενός εκατοστιαίου ποσοστού του μέσου όρου της παραγωγής η οποία προορίζεται για κατανάλωση σε νωπή κατάσταση των πέντε τελευταίων περιόδων εμπορίας για τις οποίες τα δεδομένα είναι διαθέσιμα 7 ότι θα πρέπει να προσδιοριστεί επίσης για κάθε αντίστοιχο προϊόν η περίοδος η οποία λαμβάνεται υπόψη για την αξιολόγηση της υπέρβασης του κατωφλίου παρέμβασης 7

ότι, κατ' εφαρμογή του προαναφερθέντος άρθρου 27, η υπέρβαση του κατωφλίου παρέμβασης έχει ως συνέπεια τη μείωση της κοινοτικής αποζημίωσης για απόσυρση στη διάρκεια της περιόδου εμπορίας που ακολουθεί εκείνη της υπέρβασης του κατωφλίου 7 ότι θα πρέπει να προσδιοριστούν οι συνέπειες της υπέρβασης αυτής για καθένα από τα αντίστοιχα προϊόντα και να οριστεί μια μείωση αναλογική της σημασίας της υπέρβασης αυτής στο όριο ενός ορισμένου εκατοστιαίου ποσοστού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ακόλουθα κατώφλια παρέμβασης ορίζονται για την περίοδο εμπορίας 1998/99:

>ΘΕΣΗ ΠΗΝΑΚΑ>

Άρθρο 2

Για τα προϊόντα τα οποία αναφέρονται στο άρθρο 1, η υπέρβαση του κατωφλίου παρέμβασης αξιολογείται με βάση τις αποσύρσεις που πραγματοποιήθηκαν μεταξύ 1ης Αυγούστου 1998 και 31ης Ιουλίου 1999.

Άρθρο 3

Εάν, για ένα από τα προϊόντα τα οποία αναφέρονται στο άρθρο 1, η ποσότητα η οποία αποτελεί αντικείμενο της παρέμβασης αποσύρσεων, στη διάρκεια της προσδιορισθείσας περιόδου στο άρθρο 2, υπερβεί το κατώφλι το οποίο ορίζεται στο άρθρο 1, η κοινοτική αποζημίωση απόσυρσης η οποία καθορίζεται στο παράρτημα V του κανονισμού (ΕΚ) αριθ. 2200/96 μειώνεται, για την περίοδο εμπορίας 1999/2000, κατ' αναλογία της σημασίας της υπέρβασης σε σχέση με την παραγωγή η οποία χρησίμευσε ως βάση υπολογισμού του εν λόγω κατωφλίου.

Η μείωση της κοινοτικής αποζημίωσης απόσυρσης δεν μπορεί ωστόσο να είναι ανώτερη από το 30 %.

Άρθρο 4

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.